Frem mod jul følger TV 2|VEJRET nøje med i muligheden for, at vi igen får hvid jul i Danmark. Med under to uger til juleaften rækker de prognosemodeller, som TV 2 Vejrcenter benytter, nu helt frem til jul. De er ganske vist meget usikre på denne tidshorisont, men de giver trods alt den første 'rigtige' indikation af, i hvilken retning julevejret vil gå. Modellerne er enige om, at den kommende uge bliver blæsende og mild med vestenvinde - ikke kun i Danmark men også både nord og øst for os. I dagene frem mod jul holder vestenvinden i de nuværende prognoser ved, og det giver os mildt julevejr. Og chancen for at få en hvid jul i hele landet ligger ifølge TV2Vejret på bare fem procent.

Referat:
Der er ikke meget, der tyder på, at drømmen om en idyllisk hvid jul bliver opfyldt i år.